Flekklippegrevling

Flekklippegrevling (Heterohyrax brucei) er eneste nålevende art i slekten Heterohyrax, som videre inngår i klippegrevlingfamilien (Procaviidae). Arten er endemisk til Afrika, der den lever i et bredt belte i øst, fra det aller sørøstligste Egypt og sørover gjennom Øst-Afrika til Limpopo og Mpumalanga i det nordlige Sør-Afrika, samt i det vestlige og sentrale Angola. IUCN regner arten som livskraftig.


== Taksonomi ==
Det er beskrevet en lang rekke  mer eller mindre tvilsomme underarter. Disse listes opp i alfabetisk rekkefølge under seksjonen inndeling nedenfor og følger Kingdon et al. (2013). Formen antineae er utelatt, fordi den regnes til slekten Procavia.


== Biologi ==
Flekklippegrevlingen er et lite pattedyr med korte lemmer og kun en rudimentær hale, rund og små, men allikevel mer prominente ører enn andre klippegrevlinger, og en nærmest kanin-lignende framferd. Pelsen er tett og myk og fargen varierer fra mer grålig lysere brun i tørre områder til mer rødlig og noe mørkere brun i mer normal fuktighet. Isolerte populasjoner kan også ha hvitflekket pels. En flekk av lysere pelshår omgir duftkjertelen på ryggen. Værhårene rundt snutepartiet kan bli opp mot 90 mm lange. Den geografiske variasjonen i utfarging er imidlertid stor.
Flekklippegrevlinger trives på tørr savanne bevokst med busker og trær i akasieslekten (Acacia) og med fjell- og inselbergformasjoner (også kalt kopjer), der dyra kan hvile seg, gjemme seg og yngle. I Øst-Afrika i høyder opp mot 3 800 moh. Arten er planteeter og lever i hovedsak av friske blader, nye skudd, bark og frukt.


== Inndeling ==
Inndelingen følger i hovedsak IUCN Red List of Threatened Species, version 2022-1, men med tillegg av én nyoppdaget art, i henhold til Oates et al. (2022).

Afrotheria, afrodyr
Paenungulata
Hyracoidea, klippegrevlinger
Procaviidae, klippegrevlingfamilien
Dendrohyrax, treklippegrevlinger
D. arboreus, sørtreklippegrevling
D. validus, østtreklippegrevling
D. interfluvialis, (benintreklippegrevling eller bjeffetreklippegrevling)
D. dorsalis, vesttreklippegrevling
Heterohyrax
H. brucei, flekklippegrevlingH. b. albipes, Kenya
H. b. bakeri, Nordøst-Kongo, Sør-Sudan, Uganda
H. b. bocagei, Angola (isolert populasjon)
H. b. brucei, nominatformen, Etiopia
H. b. chapini, Kongo (isolert populasjon)
H. b. dieseneri, Tanzania
H. b. frommi, Tanzania
H. b. granti, Sør-Afrika
H. b. hindei, Kenya
H. b. hoogstraali, Sudan
H. b. kempi, Kenya
H. b. lademanni, Tanzania
H. b. manningi, Malawi og Zambia
H. b. mossambicus, Mosambik
H. b. muenzneri, Tanzania
H. b. princeps, Etiopia
H. b. prittwitzi, Tanzania
H. b. pumilus, Somalia
H. b. ruddi, Mosambik
H. b. rudolfi, Etiopia
H. b. somalicus, Somalia
H. b. ssongeae, Tanzania
H. b. thomasi, Sudan
H. b. victorianjansae, Tanzania
Procavia
P. capensis, kappklippegrevling


== Referanser ==


== Eksterne lenker ==
(en) Flekklippegrevling i Encyclopedia of Life 
(en) Flekklippegrevling i Global Biodiversity Information Facility 
(en) Flekklippegrevling hos Fossilworks 
(en) Flekklippegrevling hos ITIS 
(en) Flekklippegrevling hos NCBI 
(en) Kategori:Heterohyrax brucei – bilder, video eller lyd på Wikimedia Commons 
(en) Heterohyrax brucei – galleri av bilder, video eller lyd på Wikimedia Commons 
Heterohyrax brucei – detaljert informasjon på Wikispecies